Държавен вестник, бр. 102, 2022 г., стр. 117

БРОЙ 102 
Д Ъ Р Ж А В Е Н  В Е С Т Н И К  
СТР. 117   
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
ЗАПОВЕД № РД-01-428
от 16 декември 2022 г.
На основание чл. 25, ал. 4 от Закона за ад-
министрацията и във връзка с чл. 11, ал. 1 от 
Постановление № 157 на Министерския съвет от 
7 юли 2022 г. за определяне на органите и струк-
турите, отговорни за изпълнението на Плана за 
възстановяване и устойчивост на Република Бъл-
гария, и на техните основни функции нареждам:
1. Утвърждавам Методика за подбор на лица 
с трайни увреждания.
Контрола по изпълнението на заповедта въз-
лагам на ресорния заместник-министър.
Настоящата заповед да се доведе до знанието на 
ресорния заместник-министър и изпълнителния 
директор на Агенцията за социално подпомагане 
за сведение и изпълнение.
Заповедта и Методиката за подбор на лица 
с трайни увреждания да се публикуват на ин-
тернет страниците на Министерството на труда 
и социалната политика, Агенцията за социално 
подпомагане, Фонд „Социална закрила“ и Аген-
цията за хората с увреждания.
Министър: 
Л. Лазаров
МЕТОДИКА
за подбор на лица с трайни увреждания
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Методиката се издава за целите 
на реализацията на проект „Предоставяне на 
помощни средства за лица с трайни уврежда-
ния“ по Националния план за възстановяване и 
устойчивост, част от „Следващо поколение ЕС“ 
(2021 – 2024 г.) от Плана за възстановяване на 
Европа.
(2) С методиката се определят условията, 
редът и методът за изготвянето на оценка за 
идентифициране на потребността и полезността от 
осигуряването на високотехнологични помощни 
средства (ВПС) за хора с трайни увреждания, 
както и начинът за прилагане на процедурите по:
1. кандидатстване, оценяване и подбор на 
кандидат-ползвателите на ВПС;
2. извършване на проверки за избягване на 
двойното финансиране на дейности в подкре-
па за задоволяване на същите потребности на 
ползвателя на ВПС;
3. последващ мониторинг на резултатите от 
предоставянето на ВПС за установяване на ефек-
тивността от осигурената подкрепа по проекта 
и актуален социално-икономически статус на 
ползвателя на ВПС.
(3) Методиката има за цел установяване на 
ограниченията, възпрепятстващи хората с трайни 
увреждания да осъществяват функционалност-
та си в ежедневните дейности, и да прецени 
полезността на конкретни ВПС за подобряване 
на тяхната независимост и пълноценното им 
участие в отделните сфери на обществения 
живот. Посредством методиката ще се направи 
подборът на лицата с трайни увреждания, на 
които да се предоставят ВПС, като се вземат 
предвид здравето, специфичните нужди и соци-
ално-демографските им характеристики.
Чл. 2. (1) Тази методика се основава на био-
психо-социалния модел при съобразяване на 
Международната класификация на функциони-
рането, уврежданията и здравето (МКФУЗ)1 на 
Световната здравна организация.
(2) Чрез модела по ал. 1 се съобразяват:
1. функционалност – за извършването на 
дадено действие човекът с увреждане трябва да 
притежава съответната функционалност на орга-
низма, в т.ч. физическа, психическа, интелекту-
ална и сетивна функционалност, която позволява 
пълноценното му участие в обществения живот;
2. възможности – обкръжаващата среда не 
възпрепятства човека с увреждане да осъществи 
функционалността си чрез съответните действия;
3. воля – човекът с увреждане трябва да има 
желание за извършване на конкретни действия 
(освен ако недостатъчното желание е израз на 
болест или функционално нарушение).
(3) Тази методика, в съответствие с МКФУЗ, 
разглежда областите на живота от раздел „Дей-
ности и участие“ и раздел „Фактори на околната 
среда/Външни фактори“ като области от интерес 
за целите на избора на конкретно ВПС за човека 
с трайно увреждане на базата на индивидуален 
подход и оценяване на индивидуалните потреб-
ности. 
(4) Методиката взема предвид, че МКФУЗ 
обхваща по систематичен начин различни об-
ласти на живота по отношение на едно и също 
лице с определен здравен статус, като определя:
1. функционирането като общ термин, който 
обхваща всички телесни функции, дейности и 
участие; 
2. външните фактори на обкръжаващата среда, 
които си взаимодействат с функционирането и 
увреждането: факторите от обкръжението, които 
включват социално отношение, характеристики 
на архитектурната среда, законови и социални 
структури, климат и други.
(5) Методиката разглежда увреждането като 
обобщено следствие от нарушение във функци-
онирането на човека с увреждане, което е съби-
рателно понятие, обхващащо всички функции и 
структури на организма, дейности и възможности 
за социално приобщаване, при взаимодействието 
с факторите на средата. 
1 https://mlsp.government.bg/uploads/1/mkfuz.pdf